Palangos miesto savivaldybės įmonių, įstaigų, institucijų darbuotojams ir valstybės tarnautojams iki balandžio 14 d. imtinai uždrausta vykti į komandiruotes Lietuvoje ir į užsienio valstybes
Vykdant Lietuvos Respublikos sveikatos apsaugos ministro – valstybės lygio ekstremalios situacijos vadovo 2020 m. kovo 12 d. sprendimą Nr. V-344 „Dėl koronaviruso (COVID-19) valdymo priemonių“, Palangos miesto savivaldybės administracijos direktoriaus įsakymu uždraudžiama nuo 2020-03-13 iki 2020-04-14 imtinai Palangos miesto savivaldybės įmonių, įstaigų, institucijų darbuotojams ir valstybės tarnautojams vykti į komandiruotes, kaip jos apibrėžtos Lietuvos Respublikos darbo kodekso 107 straipsnyje, Lietuvoje ir į užsienio valstybes.

Palangos miesto savivaldybės įmonių, įstaigų, institucijų vadovams pavesta užtikrinti šio įsakymo 1 punkte nurodyto draudimo laikymąsi.

Į komandiruotę Lietuvos Respublikos teritorijoje leidžiama vykti tik išimties atveju, kai yra neatidėliotinas pareigų ar funkcijų atlikimas, užtikrinama rankų dezinfekcijos galimybė bei bendra asmens higiena, komandiruotę raštu suderinus su Palangos miesto savivaldybės administracijos direktoriumi.
